FOR IMMEDIATE RELEASE

# Az FSP bemutatja a FlexGURU 250W és 300W moduláris tápegységeket

## *Az új tápegységek tökéletesek IPC, NAS, HTPC és edge computing felhasználásra*

***2019 október 29, Tajpej, Tajvan -*** Az FSP, a világ egyik vezető tápegységeket gyártó vállalata örömmel jelenti be a FlexGURU széria megjelenését. Ez sorozat kis méretű, moduláris, csendes és magas hatásfokú tápegységekből áll, melyeket például ipari, HTPC (otthoni házimozis célokat szolgáló), edge computing és NAS célokra terveztek. A FlexGURU család 250 és 300 wattos modellekből áll. Ezek a kis méretű – csak 150 x 40,5 x 81,5 mm-es – de nagy teljesítményű egységek 20 százalékkal nagyobb teljesítménysűrűséget kínálnak a megszokott Flex ATX eszközöknél. A FlexGURU tápegységek képesek az értéknövelő viszonteladók (VAR-ok) alacsony mennyiségű rendeléstől az edge célokra szánt számítógépekig terjedő igényeit kiszolgálni. Ez feleslegessé teszi azt, hogy nagy mennyiségben tároljanak különböző specifikációjú tápegységeket, míg el nem adják őket.

### Moduláris felépítés

Az FSP FlexGURU tápegységek moduláris felépítésűek és szalagos elrendezésű kábeleket használnak, mely megkönnyíti beszerelésüket, csökkenti a felesleges kábelek számát és szabadabb légáramlást bizosít. A felhasználóknak elegendő csak a saját rendszerük által igényelt kábeleket csatlakoztatni.

A moduláris csatlakozók lehetővé teszik a kábelek könnyű cseréjét, tesztelését is, így a hibakeresés is felgyorsítható, ezen felül pedig a tápegység is egyszerűen kicserélhető anélkül, hogy a korábban kialakított kábelezést meg kéne bontani.

Az FSP a beszerelés meggyorsításához egy univerzális keretet is készített, mely két irányban is telepíthető. A rögzítőcsavaroknak kialakított furatok elhelyezése és a keretek kialakítása biztosítja, hogy a FlexGURU tápegységek a piacon lévő Flex-ATX számítógépházak 99%-ával kompatibilisek.

### Biztonságos, csendes és hatékony

A FlexGURU tápegységek kiváló termikus képességekkel is rendelkeznek, belső kialakításuk nem akadályozza a szabad légáramlást, így ventilátoruk élettartama is hosszabb lehet, ezen felül a rendszer teljesítménye és zajszintje is csökkenhet. A készülékek az UL/EN/IEC 62368-1 és 60950 nemzetközi biztonsági szabványok követelményeinek is megfelelnek.

További információkért és videókért látogasson el a következő weboldalakra:
<https://www.fsplifestyle.com/en/product/flexguru300w.html>
<https://www.youtube.com/watch?v=pOL8DUaWbok>
<https://www.amazon.com/FSP-Solution-Management-Efficiency-FSP250-50FGBBI/dp/B07W218FCV/>

### Továbbiinformációkért kérjük látogasson el:

Az FSP Group hivatalos weboldalára: [www.fsp-group.com](http://www.fsp-group.com)
Az FSP Group márkaoldalára: [www.FSPLifestyle.com](http://www.FSPLifestyle.com)
Az FSP hivatalos blogjára: [blog.fsp-group.com](http://blog.fsp-group.com)
A Facebookra: [www.facebook.com/FSP.global](http://www.facebook.com/FSP.global)
A LinkedInre: [www.linkedin.com/company/1842554](http://www.linkedin.com/company/1842554)

### Az FSP-ről:

Az 1993-ban alapított FSP Group (3015: Taiwan) a világ egyik vezető tápegységgyártója, amely a felhasználók minden igényét képes kielégíteni 400 fős K+F csapatával, nagy gyártókapacitásával és széles termékpalettájával. Több mint 500 különböző, 80 PLUS® tanúsítvánnyal rendelkező modelljével a világ legtöbb ilyen tanúsítványát megszerző cége, amely egyszerre kínál a felhasználóknak környezetbarát technológiát és minőségi tápegységeket.